Դուշան Տադիչ

Դուշան Տադիչ (սերբ.՝ Душан Тадић, նոյեմբերի 20, 1988(1988-11-20), Bačka Topola, Socialist Autonomous Province of Vojvodina, Սերբիայի Սոցիալիստական Հանրապետություն, ՀՍՖՀ), սերբ ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն»-ի և Սերբիայի ազգային հավաքականի կազմում։
Նա իր պատանեկան կարիերան անցկացրել է «Բաչկա Տոպոլա»-ի և «Վոեվոդինա» ֆուտբոլային ակումբների կազմում։ Հետագայում տեղափոխվել է նիդերլանդական «Գրոնիգեն», որի կազմում անցկացրել է 2 մրցաշրջան։ Այդ ամենից հետո ֆուտբոլիստը տեղափոխվել է «Տվենտե»։ Ի վերջո 2014 թվականին Դուշանը տեղափոխվել է «Սաութհեմփթոն»։
Տադիչը Սերբիայի հավաքականի կազմում մասնակցել է մոտ 50 հանդիպման, իր դեբյուտը նշել է 2008 թվականին և հենց այդ թվականին էլ մասնակցել է Օլիմպիական խաղերին։


== Ակումբային կարիերա ==


=== «Վոևոդինա» ===
14 տարեկան հասակում Դուշան Տադիչը միացել է «Վոևոդինա»-ին։ 2006 թվականին թիմի հետ նա կնքել է իր առաջին պրոֆեսիոնալ պայմանագիրը։ Իր դեբյուտը նա նշել է Սերբիայի սուպերգավաթի խաղում։ Իր դեբյուտային մրցաշրջանում Տադիչը մասնակցել է 28 հանդիպման, որոնցում դարձել է 4 գոլի հեղինակ։
Սերբիական թիմի կազմում Դուշանը անցկացրել է 4 մրցաշրջան։ Մասնակցել է 107 հանդիպման և դարձել է 29 գոլի հեղինակ։


=== «Գրոնիգեն» ===
2010 թվականի ամռանը 1.23 միլիոն €-ի դիամց Դուշան Տադիչը տեղափոխվել է հոլանդական «Գրոնիգեն»։ Թիմի կազմում իր նորամուտը ֆուտբոլիստը նշել է 2010 թվականի օգոստոսի 8-ին՝ «Այաքս»-ի դեմ խաղում։ Նա մասնակցել է ամբողջ հանդիպմանը և կատարել է գոլային փոխանցում, իսկ հանդիպումն ավարտվել է 2-2 հաշվով։
2010 թվականի դեկտեմբերի 18-ին Տադիչը խփել է իր առաջին գոլը նիդերլանդական ակումբի կազմում՝ «Էքսելեսիոր»-ի դեմ խաղում, որն ավարտվել է 2-2 հաշվով։ 2010-11 մրցաշրջանի ընթացքում Տադիչը մասնակցել է 41 հանդիպման, դարձել է 7 գոլի և 22 գոլային փոխանցման հեղինակ։ Գոլային փոխանցումների ցուցանիշով նա այդ մրցաշրջանում գրավեց 3-րդ հորիզոնականը՝ Մեսութ Օզիլից և Լիոնել Մեսսիից հետո։


=== «Տվենտե» ===
2012 թվականի ապրիլի 10-ին Տադիչը տեղափոխվել է «Տվենտե»։ Տրանսֆերն արժեցել է 7.7 միլիոն եվրո։ Նա իր առաջնախաղն անցկացրել է 2012 թվականի օգոստոսի 12-ին։ Դուշանը նաև դարձել է դուբլի հեղինակ այդ խաղում։


=== «Սաութհեմփթոն» ===
2014 թվականի հուլիսի 8-ին Դուշան Տադիչը տեղափոխվել է «Սաութհեմփթոն»։ Նա թիմի հետ կնքել է 4 տարվա պայմանագիր։
Իր դեբյուտը ֆուտբոլիստը նշել է օգոստոսի 17-ին՝ «Լիվերպուլ»-ի դեմ խաղում։ Նա 74-րդ րոպեին փոխարինել է Շեյն Լոնգին։ Անգլիական թիմի կազմում Տադիչը իր առաջին գոլը խփել է օգոստոսի 23-ին՝ «Արսենալ»-ի դեմ խաղում։
Տադիչը 2015 թվականի 30-ին դարձել է դուբլի հեղինակ «Նորվիչ Սիթի»-ի դեմ խաղում։ Նա դարձել է գոլի հեղինակ նաև 2016 թվականի ապրիլի 23-ին կայացած «Աստոն Վիլլա»-ի դեմ խաղում։ Հաջորդ խաղում, որը տեղի է ունեցել «Մանչեսթեր Յունայթեդ»-ի դեմ Դուշան Տադիչը դարձել է գոլային փոխանցման հեղինակ։


== Միջազգային կարիերա ==
Սերբիայի ազգային հավաքական Տադիչը առաջին անգամ հրավիրվել է 2008 թվականին՝ 19 տարեկան հասակում։
Հավաքականի կազմում իր առաջին գոլը Դուշան Տադիչը խփել է 2012 թվականի սեպտեմբերի 12-ին՝ ԱԱ 2014-ի որակավորման փուլի շրջանակներում կայացած Ուելսի հավաքականի դեմ խաղում, որն ավարտվել է 6-1 հաշվով։


== Ձեռքբերումներ ==


=== Ակումբային ===
Սերբիայի Սուպերլիգայի փոխչեմպիոն - 2008-09
Լիգայի գավաթի խաղարկության փոխչեմպիոն - 2016-17


=== Անձնական ===
Էրեդիվիզիի լավագույն ասիստենտ - 2010-11, 2013-14
Սերբիայի տարվա լավագույն ֆուտբոլիստ - 2016


== Ծանոթագրություններ ==


== Արտաքին հղումներ ==
Էջը saintsfc.co.uk կայքում Archived 2016-08-13 at the Wayback Machine. (անգլ.)
Պրոֆիլը transfermarkt.com կայքում(անգլ.)